stanford-oval/wikipedia huggingface dataset:
הסתדרות פועלי יהודה
הערות שוליים

↑  שפרה שוורץ, קופת-חולים הכללית - עיצובה והתפתחותה כגורם המרכזי בשירותי הבריאות בארץ-ישראל, המרכז למורשת בן-גוריון, קריית שדה בוקר, הוצאת הספרים של אוניברסיטת בן-גוריון בנגב, 1997, עמודים 40–47
הרלי-דייווידסון פאט בוי

| --- | --- |

Harley-Davidson Fat Boy
 מאפיינים כלליים
 יצרן:  הרלי-דייווידסון
 שנות ייצור:  1990 - עד היום
 הרכבה:  ארצות הברית ארצות הברית
 אורך:  2,370 מ"מ (דגם מנוע 1,745 סמ"ק, שנת 2018)
 רוחב:  990 מ"מ (דגם מנוע 1,745 סמ"ק, שנת 2018)
 גובה:  1,095 מ"מ, גובה מושבים מהקרקע: 670 מ"מ (דגם מנוע 1,745 סמ"ק, שנת 2018)
 משקל:  725 ליברה (328.86 ק"ג (משקל ריק לדגם "FLSTF")  304 ק"ג (דגם מנוע 1,745 סמ"ק, שנת 2018)
 בסיס גלגלים:  1,665 מ"מ (דגם מנוע 1,745 סמ"ק, שנת 2018)
 מפרט טכני
 מנוע:  2V צילינדרים 1,340 סמ"ק, (מנוע מסוג "V-twin engine" (אנ'))  2V צילינדרים 1,450 סמ"ק, (מנוע מסוג "V-twin engine" (אנ'), יוצר משנת 1999)  2V צילינדרים 1,584 סמ"ק, (מנוע מסוג "V-twin engine" (אנ'))  2V צילינדרים 1,690 סמ"ק, יחס דחיסה 9.6:1 (מנוע מסוג "V-twin engine" (אנ'), יוצר משנת 2015)  2V צילינדרים 1,745 סמ"ק, 2 שסתומים לצילינדר, (מנוע 107, מסוג "Harley-Davidson Milwaukee-Eight engine" (אנ'), מיוצר משנת 2018)  2V צילינדרים 1,868 סמ"ק, (מנוע 114, מסוג "Harley-Davidson Milwaukee-Eight engine" (אנ'), מיוצר משנת 2018)
 הילוכים:  6 מהירויות
הרלי-דייווידסון פאט בוי (באנגלית: Harley-Davidson Fat Boy) הוא אופנוע המאופיין באמצעות סגנון "Cruiser" ומנוע "V-twin engine" (אנ') מתוצרת יצרנית האופנועים האמריקאית הרלי-דייווידסון (שם מלא: Harley-Davidson Motor Company) אשר מיוצר משנת 1990 ועד היום.
פירוש המילה "Fatboy" בעברית הוא "ילד שמן", אך הכוונה ל"שרירי".
"הרלי-דייווידסון פאט בוי" משווק בישראל על ידי "Harley-Davidson® ISRAEL".
דגמים

"FLSTF" (יוצר בין השנים 1990-2017).
"FLFB" (יוצר בין השנים 1990-2017).
"FLSTFB" (מיוצר משנת 2010).
"FLSTF" (מיוצר משנת 2015).
"FLFBS" (מיוצר משנת 2018).
תמונות

"הרלי-דייווידסון פאט בוי", דגם "FLSTFB"
"הרלי-דייווידסון פאט בוי", דגם "FLFBS", שנת 2018
"הרלי-דייווידסון פאט בוי"
"הרלי-דייווידסון פאט בוי"
"הרלי-דייווידסון פאט בוי" לצד מטוס הקרב "McDonnell Douglas CF-18 Hornet" (אנ')
מבט למנוע מספר 9 - "הרלי-דייווידסון פאט בוי", שנת 2012 (מנוע מסוג "V-twin engine" (אנ'))
הערות שוליים

↑  פיתוח "הרלי-דייווידסון" מסוג "softail-cruisers-tech-development" cycleworld.com/2018-harley-davidson-softail-cruisers-tech-development
↑  "הרלי-דייווידסון פאט בוי" sumpmagazine.com/harley-davidson/harley-davidson-fat-boy
↑  "הרלי-דייווידסון פאט בוי", שנת 2019 harley-davidson.com/us/en/motorcycles/2019/softail/fat-boy
↑  "הרלי-דייווידסון פאט בוי" - מחירים, צבעים ומפרט, שנת 2018 harley-davidson.com/us/en/motorcycles/2019/softail/fat-boy
↑  "הרלי-דייווידסון פאט בוי" משווק בישראל באמצעות "Harley-Davidson® ISRAEL" harley-davidson.co.il/collection/22/range/4/model/7010/fat-boy
↑  "הרלי-דייווידסון פאט בוי" דגם "FLSTF" motorcycle-usa.com/34140/buyers-guide-specs/2015-harley-davidson-fat-boy-flstf
הסתדרות נשים עבריות

הסתדרות נשים עבריות היה ארגון נשים יהודי שפעל בארץ ישראל בשנים 1920–1933. עיקר עיסוקו היה בסיוע לנשים הרות ולאמהות צעירות ועבודה סוציאלית. הארגון הקים את תחנות "טיפת חלב" הראשונות בארץ ישראל.
בשנת 1933 התאחד הארגון עם הפדרציה הארצית של ויצו. הארגון המאוחד, שנקרא הסתדרות נשים ציוניות, היה לחלק מויצו העולמית.
הקמת ההסתדרות

התארגנות הסתדרות נשים עבריות החלה על בסיס מקומי בירושלים. בת-שבע קסלמן, פעילת הדסה מארצות הברית שהגיעה לארץ-ישראל בשנת 1919, נפגשה בתנאים הקשים של הלידה וגידול התינוקות בירושלים, ובשיעור תמותת התינוקות הגבוה. היא הגתה את הרעיון של ארגון נשים מקומי, שיפעל בשיתוף פעולה עם הדסה. יושבת ראש הארגון הראשונה הייתה הנרייטה סאלד, שאף היא עלתה באותה תקופה מארצות הברית. אספת ההקמה שלו נערכה בירושלים ביולי 1920, ונכחו בה כ-100 נשים מכל העדות. בשנים הבאות נוספו על הסניף הירושלמי ארבעה סניפים נוספים, בתל אביב, חיפה, צפת וטבריה.
תחומי פעילות ומטרות

למרות עיסוקה בסיוע לזולת, לא הייתה הסתדרות נשים עבריות ארגון צדקה מסורתי. היא נועדה גם לארגן את הנשים המקומיות ולמשוך אותן לעבודה ציבורית. כבר באספת ההקמה התקבלה החלטה, שההסתדרות תארגן את כלל הנשים, גם מגישות העזרה וגם אלה העלולות להזדקק לה. לשם כך נקבעו דמי חברה נמוכים. החידוש היה בתפיסה, שהנזקק אינו מקבל נדבה אלא את המגיע לו כחבר בקהילה. מטרת הסיוע הוא הפחתת מספר הנזקקים ושיפור החברה.
אחד מתחומי הפעילות העיקריים של ההסתדרות היה רפואה לנשים הרות ולתינוקות, ובכלל זה רפואה מונעת. תחנות הסיוע לאם ולילד ("טיפת חלב"), שהוקמו בהתחלה בירושלים ולאחר מכן באזורים אחרים, נועדו לספק ליווי רפואי לאמהות ולידיהן, אבל גם לספק הדרכה וייעוץ. במקביל התחילה לסייע למשפחות במצוקה, והקימו מרכזים ללימוד עברית, תפירה ולפעולות תרבותיות. פעילותה הייתה מאורגנת ומתוכננת והניחה את היסודות לעבודה הסוציאלית המקצועית בארץ. יש לציין שמרבית הפעילות היו בעצמן עולות חדשות, שהמפגשים החברתיים של ההסתדרות סיפקו להן מסגרת חברתית ותרבותית וכלי להתגברות על קשיי השפה. ממפגשים חברתיים אלה יצאו גרעיני ההתנדבות שנועדו לעזור לאחרות.
הסתדרות נשים עבריות הוציאו לאור את עיתון "האשה" בין השנים 1926-1929, עיתון הנשים הראשון בארץ ישראל שיצא באופן סדור.
האיחוד עם ויצו

החל מאמצע שנות ה-20 החלו דיונים על איחוד ארגוני הנשים הפעילים בארץ ישראל. מטרות האיחוד היו יצירת עצמאות וריכוז הכח מול ההחלטות שהתקבלו בחו"ל מצד אחד, וריכוז מאמצי גיוס הכספים מצד שני. ניסיונות אלה נתקלו בקשיים על רקע ההבדלים בגישה ובדגשים של הארגונים השונים, אבל לבסוף הצליח המהלך ובשנת 1933 התאחדה הסתדרות הנשים העברית עם הפדרציה הארצית - ויצו. הגוף המאוחד נקרא הסתדרות נשים ציוניות, ופעל תחת כנפי ויצו העולמית.
ראו גם

פמיניזם בישראל
התאחדות נשים עבריות לשיווי זכויות בארץ ישראל
לקריאה נוספת

אסתר זמורה, נשים עבריות ציוניות - סיפורה של "הסתדרות נשים עבריות".
עפרה גרינברג, חנה הרצוג, ארגון נשים וולונטרי בחברה מהתהווה - תרומתה של ויצו לחברה הישראלי.
חנה ספרן, לא רוצות להיות נחמדות
המודל הצ'יליאני

המודל הצ'יליאני הוא כינוי שניתן לשיטת הניהול כספי. הביטוח הפנסיוני שתוכנן ויושם לראשונה בצ'ילה החל משנות השמונים של המאה העשרים ועד ימינו, במסגרת מודל כלכלי ליברלי שהונהג במדינה. הרעיון המרכזי העומד מאחורי מודל זה הוא התאמת מידת הסיכון לגיל החוסך. כך, ככל שגיל המשקיע צעיר יותר, ערוצי ההשקעה בפנסיה הם בעלי סיכון גבוה יותר, וככל שגיל המשקיע עולה, ערוצי ההשקעה מותאמים להיות בעלי סיכון נמוך יותר. בנוסף, אם קרן פנסיה לא משיגה תשואה מינימלית המצופה מהשקעותיה, על הקרן לממן את ההפרש עד למינימום המצופה. אם אין ביכולת הקרן לממן את הפער, על המדינה להשלים את הפערים.
שיטה זו הוצגה בעולם כשיטה יעילה ואומצה על ידי חלק ממדינות ה-OECD, בהן הייתה נהוגה שיטת הפנסיה התקציבית. חלקים משיטה זו אומצו גם בישראל. בישראל מודל זה מכונה לעיתים גם מודל חכ"מ (חיסכון כספי מותאם). פתיחת שוק ההון לתחרות בין קרנות הפנסיה השונות בצ'ילה הובילה לירידה במספר קרנות הפנסיה הפרטיות, ויש הטוענים כי מודל זה פשט את הרגל וכי אינו אפקטיבי.
נשיא צ'ילה, גבריאל בוריצ', הציג ב-2.11.2022 הצעה לרפורמה מקיפה בשיטת הפנסיה הנהוגה בצ'ילה.
היסטוריה

השינוי במדיניותה הכלכלית של צ'ילה החל בשנות ה-70 של המאה העשרים והקיף תחומים רבים בכלכלת המדינה. לאורך המאה העשרים ועד אמצע שנות השבעים, נקטה צ'ילה בקו כלכלי שמרני ובירוקרטי. תקנות ונהלים רבים שהונהגו מיתנו את הצמיחה במדינה. התחום הפנסיוני נשלט בידי קבוצות לחץ שונות, כך שמספר מצומצם יחסית של חוסכים נהנה מתנאים פנסיוניים משופרים ביחס לשאר אזרחי המדינה. כל אלה הנציחו את מעמדה הכלכלי הנחות של צ'ילה בקרב מדינות אמריקה הלטינית וגרמו לרמת אינפלציה גבוהה.
החל מאמצע שנות השבעים, עברה מדיניותה הכלכלית של צ'ילה מספר שינויים, בהם השינוי בשוק הפנסיוני הנחשב לאחד מהבולטים יותר. השליטה בשוק זה הופרטה והחוסכים זכו לחופש פעולה בבחירת מסלולי השקעתם. חברות פרטיות הורשו לייצר מוצרים פנסיוניים ולשווק אותם לציבור הרחב. שינוי זה עורר את שוק ההשקעות במדינה וגרם לצמיחה מהירה בשנים שלאחר מכן, במיוחד לאורך שנות השמונים. החלק הפנסיוני של המודל יושם ב-4 בנובמבר 1980 על ידי שר העבודה והרווחה חוזה פִּינְיֵרַה (אנ').
תיאור המודל > גיל וסיכון

המודל מאמץ תפיסת עולם לפיה החוסך הפנסיוני אינו מתמצא בניהול הסיכונים הנדרשים לקבלת תשואה אפשרית בתיק ההשקעות שלו. כמו כן, שינויים במאפייני החוסך כגון עליה בגיל, דורשים את התאמת החיסכון הפנסיוני לרמת סיכון נמוכה יותר. החוסך הממוצע לא ישכיל לבצע שינויים אלו, כך שנדרשת התערבות חיצונית במערכת הפנסיונית.
על פי הנחה זו, המודל קובע כי בגיל צעיר עדיף להשקיע בקרנות בעלות רמת סיכון גבוהה יותר שכן בטווח הארוך הסיכוי לקבלת תשואה עולה. מנגד, בגיל מבוגר וככל שהחוסך מתקרב לגיל הפנסיה מסלולי ההשקעה העדיפים יהיו סולידיים יותר, כך שמובטח לחוסך (הקרוב לגיל הפנסיה) שחסכונותיו משנות עבודתו לא ייפגעו. המעבר בין המסלולים יבוצע באופן אוטומטי ללא צורך בהתערבות מצד החוסך, אך עם זאת המודל יאפשר לחוסכים המודעים לסיכון לשנות את מסלולי ההשקעה שלהם.
תיאור המודל > כללי

כל יצרן בשוק הפנסיוני הונחה לייצר מוצר אחד בלבד, כאשר לכל מוצר הוא נדרש להקצות חמישה מסלולי השקעה שונים המדורגים לפי רמת סיכון מ-A ועד E. מסלול A נחשב למסלול בעל רמת הסיכון הגבוהה ביותר, מסלול B נחשב בעל רמת סיכון גבוהה יחסית אך נמוכה מזו של מסלול A, וכך הלאה עד מסלול E, המסלול השמרני ביותר. התנאים שיצרני המוצרים הפנסיוניים נדרשו לעמוד בהם כדי להשתייך למסלול מסוים בוטאו במונחי
Variable Income (אחוז ניירות ערך בעלי הכנסה משתנה במוצר): מסלול A נדרש לרצפה של 40 אחוזים ותקרה של 80 אחוזים בחשיפה להכנסה משתנה. החשיפה להכנסה משתנה בשאר המסלולים הולכת ופוחתת עד שבמסלול E הרצפה והתקרה בחשיפה זו שוות לאפס.
תיאור המודל > פירוט החלוקה למסלולים

על מנת להקטין ככל האפשר את רמות החשיפה למסלולים נועזים בגיל מבוגר, ומצד שני להגדיל ככל האפשר את הרווח בגיל צעיר, כל חוסך משויך אוטומטית למסלול שהותאם לגילו, באופן הבא:
מסלול ברירת המחדל הראשון: גברים ונשים עד גיל 35. רמת הסיכון שנקבעה היא B.
המסלול השני: גברים בני 55-36 ונשים בנות 50-36. רמת הסיכון שנקבעה היא C.
המסלול השלישי: גברים בני 55 ומעלה, נשים בנות 51 ומעלה וגמלאים. רמת הסיכון שנקבעה היא D.
מסלולים A ו-E לא נקבעו כמסלולי ברירות מחדל וניתן לבחור אותם בתנאים מסוימים, כפי שיפורט להלן.
תיאור המודל > תנאים והגבלות

המודל מתיר לחלק את כספי החיסכון לשני מסלולים לכל היותר.
ניתן לעבור ממסלול שמרני למסלול שמרני יותר, בכל גיל. מעבר ממסלול נועז למסלול נועז יותר אינו פתוח לכל החוסכים ותלוי בגיל החוסך. חוסכים המשויכים לקבוצה השלישית (משויכים למסלול D כברירת מחדל) אינם רשאים לבחור במסלול A, ואילו חוסכים הנמצאים בגיל פנסיה אינם רשאים להעביר את כספם למסלול A או B
יישום המודל במדינות שונות

מדינות רבות ברחבי העולם מביעות התעניינות במודל הצ'יליאני ותוצאותיו המרשימות על כלכלת צ'ילה. בין מדינות אלו ניתן למנות את ארצות הברית
,הודו
, מקסיקו בוליביה אל סלוודור, הונגריה, פולין, קזחסטן, ועוד
יישום המודל במדינות שונות > המודל הצ'יליאני בישראל

החל משנת 2008 גורמים שונים בשוק ההון, בהם הממונה על שוק ההון, ידין ענתבי, ואגף שוק ההון ביטוח וחיסכון במשרד האוצר, החלו בוחנים את משמעות יישומו של המודל הצ'יליאני בישראל. המודל עבר בצ'ילה שינויים רבים בתחיקה והגבלות במשך השנים, ההתייחסות בישראל לרעיונות המודל היא לגרסתו החל מחודש אוגוסט 2002, התאריך בו החל השימוש במסלולים כפי שהם מתוארים בסעיף
#פירוט החלוקה למסלולים.
משנת 2010 פרסם האוצר מספר טיוטות של תקנות בנושא יישום המודל הצ'יליאני תחת השם "המודל החכ"מ" (חיסכון כספי מותאם), אולם התקנות לא הובאו לאישור ועדת הכספים של הכנסת ומועד הביצוע נדחה מספר פעמים. מחלוקת התעוררה סביב הדרישה של חברי כנסת ושל פורום החוסכים לפנסיה בישראל להנפיק איגרות חוב מיועדות בשיעור גבוה יותר למסלולים לחוסכים המבוגרים, בעוד האוצר סירב להגדיל את הנפקתן. בנובמבר 2014 הציג משרד האוצר טיוטה עדכנית של חוזר המחיל את המודל. לאחר שנתקבלו הערות של גופים שונים, בראשם פורום החוסכים לפנסיה בישראל, פרסם משרד האוצר בפברואר 2015 הנחיה מחייבת למימוש המודל בישראל החל מינואר 2016.
ביקורת על המודל

ביקורת הובעה לגבי רעיונות המודל במספר מישורים –
המודל מגביל את הזכאות לפנסיה כך שעובדים עצמאים שלא הפרישו לפחות 20 שנה לפנסיה אינם זכאים לה, מה שעלול להשאיר אותם ללא תמיכה כספית בשנות הפרישה שלהם
.
ביקורת נוספת על המודל טוענת כי הוא מעודד מעבר מוגבר בין מוצרים ומסלולים, באופן שגורם להוצאות יקרות ומיותרות בפרסום למוצרים השונים ודמי מעבר רבים שנגבים במעבר בין מוצר למוצר. בנוסף, המודל מאפשר ליצרנים השונים לגבות דמי תשלום שונים ומשונים, חדשות לבקרים, מה שמייקר את ההוצאה לחוסך.
בישראל הביקורת העיקרית, מתייחסת להיעדרה של רשת ביטחון מורחבת, כגון איגרות חוב מיועדות בשיעור גבוה יותר, לחוסכים המבוגרים יחסית שכספם אמור להיות מושקע באופן סולידי, וגם כספם מושקע בשוק ההון.
הערות שוליים

1 2  Privatizing social security (The University of Chicago Press,1998)by Martin F., p.38
↑  The Development of the Chilean Bond Market: (draft version, 2006) Braun Matias et al.,p.3
↑  The Chilean Pension System(OECD, 1998),p.4-6
↑  Liberating Workers: The World Pension Revolution(Cato Institute, 2001)by José piñera
↑  Privatizing social security (The University of Chicago Press,1998)by Martin F., p.34
1 2  Financial Sector Assesment Program Chile The Pension Fund Sector (International Monetary Fund Monetary and Financial Systems Department 2004) p.10
1 2  http://www.wharton.universia.net/index.cfm?fa=viewfeature&language=english&id=937
↑  JosePinera.com
↑  Liberating Workers: The World Pension Revolution(Cato Institute, 2001)by José piñera
↑  אליצפן רוזנברג, לא מרוצים מהתשואה? תנהלו בעצמכם את הכסף, באתר ynet, 10 באפריל 2009
↑  אליצפן רוזנברג, בחיסכון פנסיוני יש לנו מה ללמוד מהצ'יליאנים, באתר ynet, 12 בספטמבר 2008
↑  רם עוזרי, המוסדיים לחצו - יישום המודל הצ'יליאני להפחתת סיכונים בפנסיה נדחה ל-2014, באתר TheMarker‏, 18 באפריל 2012
↑  רימונה פרקש ברוך, ח"כ כץ לא היה מרוצה מהמודל הצ'יליאני והביא לדחייתו בשנה, באתר כלכליסט, 19 באפריל 2012
↑  אליצפן רוזנברג, לחיסכון לפי גיל: האם הפעם זה יצליח?, באתר ynet, 6 בנובמבר 2014
↑  Privatizing social security (The University of Chicago Press,1998)by Martin F., p.44
הרי הורנבי

| --- | --- |
אין תמונה חופשית
 מידע כללי
 מדינה:  איי פוקלנד 
 מיקום:  איי פוקלנד, איי פוקלנדאיי פוקלנד
 קואורדינטות:  51°43′30″S 59°45′07″W﻿ / ﻿51.725°S 59.752°W﻿ / -51.725; -59.752
  (למפת איי פוקלנד מוגדלת) סטנלי גוז גרין פורט הווארד אי פוקלנד המזרחי אי פוקלנד המערבי האוקיינוס האטלנטיהרי הורנבי(למפת איי פוקלנד רגילה) סטנלי גוז גרין פורט הווארד אי פוקלנד המזרחי אי פוקלנד המערבי האוקיינוס האטלנטיהרי הורנבי
 
הרי הורנבי (באנגלית: Hornby Mountains) המכונים גם גבעות הורנבי (באנגלית: Hornby Hills) הם רכס הרים באי פוקלנד המערבי, שבאיי פוקלנד.
כיוון הרכסים דרום-דרום מערב לצפון - צפון מזרח, והם מקבילים למצר פוקלנד.
הפסגה הגבוהה בפסגות הרכס היא הר מריה (שגובהה 660 מטרים מעל פני הים), והפסגה השנייה בגובהה היא הר מודי (שגובהו 554 מטרים מעל פני הים).
הגובה הממוצע של ההרים 602 מטרים מעל פני הים.
אזור הרי הורנבי מוגדר כ"אזור צמחים בעל חשיבות" (וככזה הוא אזור מוגן).
גאולוגיה

הרי הורנבי נוצרו עקב כוחות העתקה טקטוניים, ובעקבותיהם, סלעי הקוורץ של הגבעות נדחקו על צידם, ועתה שכבותיהם אנכיים.
לקריאה נוספת

• Will Wagstaff, , P 3
• Storey, B. C.; Curtis, M. L.; Ferris, J. K.; Hunter, M. A.; Livermore, R. A., , Journal of African Earth Sciences, Volume 29, Issue 1, p. 153-163. July 1999 DOI: 10.1016/S0899-5362(99)00086-X
הערות שוליים

↑  גאזט השמות של דרום האוקיינוס השקט הרשמי של ארצות הברית
1 2 3 4 5  ראו בספר "Falkland Islands" מאת "Will Wagstaff", המפורט בפסקת "לקריאה נוספת"
↑  מידע גאוגרפי על הר מריה
↑  מידע גאוגרפי על הר מודי
↑  מידע גאוגרפי על הרי הורנבי
↑  אזורי צמחים בעלי חשיבות באיי פוקלנד
המכביה האירופית הראשונה

| --- | --- |

 עיר מארחת:  אוסטרבה, צ'כוסלובקיה
 טקס הפתיחה:  29 ביוני 1929
 טקס הנעילה:  30 ביוני 1929
 המכביה האירופית השנייה ← 
המכביה האירופית הראשונה נערכה באוסטרבה, צ'כוסלובקיה, ב-29 וב-30 ביוני 1929.
במסגרת קונגרס מכבי עולמי שנערך, באוסטרבה נערכו תחרויות ספורט שניקראו המכביה האירופית הראשונה.
המתחרים והזוכים > אתלטיקה

נערכו תחרויות אתלטיקה לגברים ונוער בלבד.
המתחרים והזוכים > אתלטיקה > אתלטים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | פליקס זימנאואר   גרמניה גרמניה | 11.6 שניות | פולק   צ'כוסלובקיה צ'כוסלובקיה | 11.8 שניות | קליין   אוסטריה אוסטריה |  |
| ריצת 200 מטר | פולק   צ'כוסלובקיה צ'כוסלובקיה | 23.9 שניות | קליין   אוסטריה אוסטריה | 24.1 שניות | פריץ דויטשר   אוסטריה אוסטריה |  |
| ריצת 400 מטר | פריץ דויטשר   אוסטריה אוסטריה | 52.6 שניות | מצל   אוסטריה אוסטריה | 53.0 שניות | אגר   רפובליקת ויימאר גרמניה |  |
| ריצת 800 מטר | ארפד בלודי   אוסטריה אוסטריה | 2:06.1 דקות | ולטר פרנקל   צ'כוסלובקיה צ'כוסלובקיה | 2:08.0 דקות | טישלר   אוסטריה אוסטריה |  |
| ריצת 1500 מטר | אליאס כץ   רפובליקת ויימאר גרמניה | 4:20.0 דקות | ולטר פרנקל   צ'כוסלובקיה צ'כוסלובקיה | 4:24.0 דקות | ולטר בק   אוסטריה אוסטריה | 4:45.0 דקות |
| ריצת 5000 מטר | אליאס כץ   רפובליקת ויימאר גרמניה | 16:21.0 דקות | ולטר פרנקל   צ'כוסלובקיה צ'כוסלובקיה | 16:25.0 דקות | וייס   צ'כוסלובקיה צ'כוסלובקיה |  |
| שליחים 4x100 מטר | הכח וינה 1   אוסטריה אוסטריה | 46.1 שניות | הגיבור פראג   צ'כוסלובקיה צ'כוסלובקיה | 46.8 שניות | הכח וינה 2   אוסטריה אוסטריה |  |
| שליחים 3x1000 מטר | הכח וינה א'   אוסטריה אוסטריה | 8:32.9 דקות | בר כוכבא ברלין   רפובליקת ויימאר גרמניה | 8:47.6 דקות | הכח וינה ב'   אוסטריה אוסטריה |  |
| שליחים 10x225 מטר | רפובליקת ויימאר גרמניה |  | אוסטריה אוסטריה |  | צ'כוסלובקיה צ'כוסלובקיה |  |
| קפיצה לגובה | ד"ר צנדר   צ'כוסלובקיה צ'כוסלובקיה | 1.65 מטר | פליקס זימנאואר   רפובליקת ויימאר גרמניה | 1.63 מטר | פריץ דויטשר   אוסטריה אוסטריה | 1.63 מטר |
| קפיצה לרוחק | קמרלינג   רפובליקת ויימאר גרמניה | 6.61 מטר | ד"ר צנדר   צ'כוסלובקיה צ'כוסלובקיה | 6.60 מטר | הובש   צ'כוסלובקיה צ'כוסלובקיה | 6.20 מטר |
| הדיפת כדור ברזל | קלמפפנר   צ'כוסלובקיה צ'כוסלובקיה | 11.95 מטר | פרידמן   הרפובליקה הפולנית השנייה פולין | 11.30 מטר | קופלר   רפובליקת ויימאר גרמניה | 11.04 מטר |
| הטלת כידון | פהר   צ'כוסלובקיה צ'כוסלובקיה | 44.70 מטר | נוימן   צ'כוסלובקיה צ'כוסלובקיה | 43.15 מטר | קופלר   רפובליקת ויימאר גרמניה | 42.00 מטר |
המתחרים והזוכים > הוקי שדה

צ'כוסלובקיה מכבי אוסטרבה 1 - 1 הכח וינה אוסטריה
המתחרים והזוכים > כדורגל

צ'כוסלובקיה מכבי פרוסניץ 1 - 0 הגיבור פראג צ'כוסלובקיה
ראו גם

יהודים וספורט
יהודים במשחקים האולימפיים
הארצות הקסומות

|  מידע כללי |
| --- | --- |
 מאת:  דיב מוריס, ג'יימי תומסון 
 שפת המקור:  אנגלית 
 סוגה:  ספרות פנטזיה 
 הוצאה
 הוצאה:  הוצאת מקמילן 
 תאריך הוצאה:  1995 
 
הארצות הקסומות הוא שמה של סדרת ספרי משחק, אשר נוצרו על ידי הסופרים דייב מוריס(אנ') וג'יימי תומסון(אנ') והופצו במקור על ידי Pan Books, חברת בת של Macmillan Publishers הבריטית. הספרים אוירו על ידי ראס ניקולסון, ארון פוטייר וקווין ג'נקינס.
הסדרה ניגשה לז'אנר ספרי המשחק מזווית חריגה. בעוד שספרי המשחק הנפוצים כדוגמת Fighting Fantasy (אשר חלק מספריה שווקו בארץ תחת השם כישוף!, כשם 4 הספרים הראשונים שתורגמו מהסדרה), Lone Wolf (בעברית תורגמו רק שני הספרים הראשונים תחת השם "הזאב הבודד") ו-Choose Your Own Adventure תיארו סיפור ליניארי ביסודו, אשר מקדם את הדמויות מתחילת הסיפור עד לסופו לאחר מספר מוגבל של צעדים, נקטו כותבי הארצות הקסומות בגישה שונה דמוית משחקי עולם פתוח.
כל אחד מספרי הסדרה תיאר אזור גאוגרפי מסוים בעולם הארצות הקסומות, והשחקנים יכלו לנוע ביניהן במגוון אופנים. (אם היו ברשות השחקנים הספרים המתאימים) הסדרה איפשרה לשחקנים להחזיק ולסחור בחפצים ואף בנכסים משמעותיים יותר כדוגמת נדל"ן או כלי שיט.
הסדרה תוכננה להכיל 12 ספרים, אך רק 6 הראשונים הוצאו בשנים 1995–1996 עד לביטול הסדרה. ביולי 2015, יוצרי הסדרה הקימו קמפיין Kickstarter למימון השלמת הספר ה-7 בסדרה, 20 שנה לאחר תחילת העבודה המקורית על הסדרה. הקמפיין הגיע ליעד המימון שלו תוך 45 דקות בלבד.
היום, ניתן להשיג את כל 7 הספרים בחנויות הספרים השונות בעולם.
תרגום הספרים לעברית

רק 4 הספרים הראשונים בסדרה תורגמו לעברית, והוצאו לאור בישראל על ידי הוצאת אסטרולוג בשנת 1996. הספרים תורגמו על ידי עידן כרמלי, ושלומית חפץ עיצבה את כריכותיהם. (המציגות תמונות שונות מספרי המקור האנגלי)
סקירה

הסדרה כללה עולם גדול מאוד, אשר כלל משימות (קווסטים) רבות, ברמות מורכבות שונות, אשר השחקן יכול לבחור האם, מתי, ובאילו מהן להשתתף. אין דרך "לסיים" את המשחק (להוציא מוות של השחקן), ובנוסף לקווסטים השונים השחקן יכול גם לעסוק בפעילויות נוספות - שיטוט בעולם, מסחר, פיתוח וחיזוק הדמות שלו וכו'.
כל אחד מספרי הסדרה התנהל באזור גאוגרפי אחר, ולרוב היו לו מאפיינים ייחודיים לו. על אף העולם הפתוח, הספרים השונים לא היו שווים זה לזה, והספרים המאוחרים יותר נטו להיות קשים יותר מהספרים המוקדמים, הן ביחס לאויבים בהם נתקל השחקן והן ביחס למורכבות הקווסטים בהם ישתתף. התקדמות העלילה התבצעה באמצעות מילות קוד שונות, אשר השחקן היה מסמן לעצמו בעת התרחשות אירועים מסוימים, אשר היו משנות את מהלך העלילה בהמשך. (אם למשל חזר לעיר אליה הוביל בשלב מוקדם יותר למשחק התקפה אשר החריבה אותה עד היסוד, יגיע השחקן להריסות העיר ולא לעיר המקורית למשל)
מכניקה > תכונות השחקן

המשחק בארצות הקסומות כלל אלמנטים פשוטים יחסית. לכל שחקן היו 6 תכונות בסיסיות:
כריזמה - היכולת להתחבב ולהרשים אנשים, השפיעה במשחק על היכולות המוזיקלית של הדמות
לחימה
קסם
קדושה
ניווט - גששות ושאר יכולות התמצאות בטבע
גניבה - היכולת להתגנב, זריזות ידיים, פריצת מנעולים וכיוצא בזה
יכולות השחקן הראשוניות נקבעות לפי המקצוע אותו בחר מבין 6 אפשריים: לוחם, קוסם, כהן, גנב, טרובדור ונווט, כאשר לכל אחד מהמקצועות יש יתרונות בתחומים מסוימים וחסרונות באחרים. (כהנים למשל, בעלי ציון קדושה גבוה, אך יכולות לחימה נמוכות)
יכולות אלה יכולות להשתפר לאורך המשחק. אם למשל, השחקן הצליח להתחקות אחרי חיה בטבע, הוא עשוי לשפר את ציון הניווט שלו. (המנגנון לכך כולל לרוב הטלת שתי קוביות, ועלייה בדירוג אם קיבל תוצאה הגבוהה מציונו הנוכחי) יכולות יכולות לנוע בין 1 ל-12.
השימוש ביכולות אלה היה לרוב ביחס לנקודת ייחוס מסוימת של קושי הפעולה. אם למשל, מציאת הדרך החוצה מיער דורשת הצלחה בניווט ברמת קושי 8, השחקן יטיל 2 קוביות, ויוסיף להן את ציון הנווטות שלו. אם הסכום גבוה מרמת הקושי של המשימה - יצליח; ואם לא, ייכשל.
קרבות לחימה דומים לגלגולי היכולות המתבצעים בכל מכה בנפרד. במקרה זה, יכולת ה"הגנה" של היריב היא רמת הקושי הנדרשת לגלגול, כשאשר היכולת השחקן הרלוונטית היא ה"לחימה". במקרה זה, הנזק הנקבע מהמכה שווה להפרש בין רמת הקושי והתוצאה שהתקבלה. יכולת ההגנה של השחקן לעומת זאת (כאשר היריב מכה אותו) היא סכום דרגתם, רמת ה"לחימה" שלהם ובונוס המבוסס על השריון אותו הוא לובש.
דרגת השחקן נקבעת על ידי מספר הספר בו הוא החל לשחק, כך שדמויות בספר הראשון "ממלכה שסועת קרבות" מתחילות ברמה 1, בעוד שדמויות ב"ממלכתו של המלך-נחש" יתחילו ברמה 7. דרגה זו עולה כאשר השחקן מבצע משימות קשות במיוחד, כדוגמת חיסול דרקון, או הבסת מספר לוחמים ללא נשק. (במקרים אלה, הספר יודיע לשחקן כי רמתו עלתה עקב המאורע)
השחקן יכול לשאת עד 12 חפצים, כאשר חלקם משפרים את יכולותיו השונות. בנוסף, הוא יכול לשאת כמות בלתי מוגבלת של כסף.
הסדרה כוללת משימות רבות, אשר עוזרות לשחקן להתחזק ולהתעשר. חלק מהמשימות תלויות במקצוע אותו בחר, ומשימות מסוימות יינתנו לשחקן רק אם הוא בעל מקצוע ספציפי. (למשל, מקדש אולי יפנה לשחקן רק אם הוא כהן במקצועו, בעוד שגילדת הקסם המקומית לא תפנה לשחקן שאינו קוסם)
ספרי הסדרה

| שם בעברית | שם באנגלית | שנת הוצאה באנגלית | שנת הוצאה בעברית |
| --- | --- | --- | --- |
| ממלכה שסועת קרבות | The War-Torn Kingdom | 1995 | 1997 |
| ערי הזהב והתהילה | Cities of Gold and Glory | 1995 | 1997 |
| ים הדם האפל | Over the Blood-Dark Sea | 1995 | 1997 |
| מישורי החשיכה הזועקת | The plains of howling darkness | 1995 | 1998 |
| חצר הפנים הנסתרות | The Court of Hidden Faces | 1996 | - |
| אדוני השמש העולה | Lords of the Rising Sun | 1996 | - |
| ממלכתו של המלך-נחש | The Serpent King's Domain | 2018 | - |
| מדבר החולות הנודדים | The Lone and Level Sands | - | - |
| אי אלף הצריחים | The Isle of a Thousand Spires | - | - |
| לגיונות המבוך | Legions of the Labyrinth | - | - |
| העיר בעננים | The City in the Clouds | - | - |
| אל תוך המעמקים | Into the Underworld | - | - |
ספרי הסדרה > ספר 1 - ממלכה שסועת קרבות

הספר הראשון עוסק במדינה בשם "סוקארה", מעט לאחר פרוץ מלחמת אזרחים במהלכה המלך הודח מתפקידו בהפיכה צבאית. סיפור רקע הוא הבסיס לשני האירועים המשמעותיים ביותר בספר: השחקן יכול לסייע ליורש העצר של המלך המודח לחזור לשלטון, או לסייע לגנרל שביצע את ההפיכה לחסל את כיסי ההתנגדות הנותרים לשלטונו.
קווי עלילה נוספים כוללים את חיסון מלך אנשי העכבר המאכלסים את הביוב בעיר ילופורט, ביזת אוצרותיו של דרקון הים, מסירת חבילות בין כתות דרואידים שונות במדינו, חיסול אביר הדרקון השחור, וחילוץ אל השבוי בפסגת ההר.
בספר 679 מקטעים.
ספרי הסדרה > ספר 2 - ערי הזהב והתהילה

הספר השני בסדרה עוסק במדינה עשירה בשם גולניר, אשר כלכלתה מתבססת על חקלאות ענפה. בספר מספר קווי עלילה, כאשר הבולטים בהם הם חיסול דרקון בהוראת הברונית ראוויין (Ravayne), שליטת גולניר, חיפוש חפצי קסם שונים עבור מכשף החצר שלה אסטרגון, הבאת רוצח לדין לבקשת רוחו של הקורבן, מציאות מפתח כוכבים על מנת לחדור לקבר מלא אוצר ושרטוט מפה להרי גולניר הצפוניים שאינם ממופים עדיין.
הספר השני בעל אווירה דמויות מעשיות ילדים, ומלא בדמויות אגדתיות כדוגמת פיות וכיוצא בזה מהמיתולוגיה הבריטית.
בספר 786 מקטעים.